|  |
| --- |
| Корпоративни комуникации |
| А1 България |
| 0882 201 219 |
| http://www.а1.bg |
| http://www.facebook.com/A1Bulgaria |

София,

10.07.2025 г.

**A1 стартира предварителните поръчки на новите Samsung Galaxy Z Fold7, Z Flip7 и Z Flip7 FE**

* *Galaxy Z Fold7, Galaxy Z Flip7 и Galaxy Z Flip7 FE вече са налични за предварителна поръчка от А1.*
* *Устройствата се предлагат с двойно повече памет и 0% лихва на лизинг с план Unlimited.*
* *Офертата е валидна до 24 юли.*

A1 вече приема предварителни поръчки за най-новите сгъваеми смартфони от [Samsung – Galaxy Z Fold7, Galaxy Z Flip7 и Galaxy Z Flip7 FE](https://www.a1.bg/samsung-2025). Устройства комбинират водещи в индустрията технологии, елегантен дизайн и усъвършенствани AI функции, които се адаптират към ежедневието. До 24 юли клиентите на телекома могат да се възползват от специална оферта, като вземат модела с по-голяма памет на цената на този с по-малката и с 0% лихва на лизинг за 24 или 36 месеца с план Unlimited.

**Galaxy Z Fold7 – върхова производителност в джоба ви**

Новият Samsung Galaxy Z Fold7 поставя нови стандарти за сгъваемите смартфони, като съчетава 8-инчов Dynamic AMOLED 2X дисплей с изключително тънък и лек корпус. С тегло от едва 216 грама и дебелина под 9 мм в сгънато състояние, това е най-компактният Fold досега – по-удобен за писане и използване в движение.

Galaxy Z Fold7 идва с процесор Snapdragon 8 Gen 3, осигуряващ висока производителност – от работа с няколко приложения едновременно до обработка на снимки и видеа. А с новата функция Cover Screen Mirroring можете да използвате външния и вътрешния екран с едно и също оформление, което улеснява преминаването между режимите на използване.

Смартфонът разполага с 200 MP камера с усъвършенстван ProVisual Engine, която предлага реалистични цветове и отлично представяне дори в условия на слаба осветеност. За първи път в серията е добавен и макро режим с автоматичен фокус, който улавя и най-малките детайли с кристална яснота.

Galaxy Z Fold7 интегрира платформата Galaxy AI, включително мултимодален AI асистент, който разбира съдържанието на екрана и предлага полезни действия в реално време. Чрез Gemini Live можете да насочите камерата към обект или споделите екрана си – и веднага да получите отговор, превод или конкретна препоръка. Независимо дали работите, пътувате или просто сърфирате, Fold7 е създаден да мисли с вас.

По отношение на сигурността, смартфонът разчита на платформата Samsung Knox и предлага възможност за обработка на чувствителна информация директно на устройството, без необходимост от използване на облачни услуги.

Galaxy Z Fold7 512 GB се предлага в четири елегантни цвята – мастилено синьо, сребристо, наситено черно и мента, като до 24 юли е с 0% лихва на лизинг за 97,74 лв. за 36 месеца и двойно повече памет (т.е. на цената на 256 GB) с план Unlimited Ultra от А1.

**Galaxy Z Flip7 – най-стилният и персонализиран Flip досега**

Създаден за потребителите, които търсят стил, удобство и свобода на изразяване, новият Samsung Galaxy Z Flip7 представя най-елегантния и усъвършенстван дизайн в серията досега. Това е и най-тънкият Flip модел – с дебелина от 6.5 мм в разгънато и 13.7 мм в сгънато състояние. 4.1-инчовият Infinity FlexWindow външен дисплей, с яркост до 2600 нита, осигурява отлична видимост при всякакви условия и позволява бърз достъп до известия, камера, съобщения и приложения – без нужда от разгъване.

Galaxy Z Flip7 разполага с 50MP основна камера с OIS, 12MP ултраширокоъгълен обектив и 10 MP предна камера. Подпомогнати от новото поколение ProVisual Engine, сензорите улавят по-фини детайли и по-реалистични цветове, дори при слаба осветеност. Снимането е още по-удобно с функцията FlexCam – камерата автоматично мащабира кадъра и се адаптира към разстоянието до обекта. Смартфонът използва процесор Exynos 2500, който осигурява висока производителност и ефективно управление на енергията, а батерията с капацитет 4300 mAh поддържа надеждна работа през целия ден.

Интегрираната Galaxy AI платформа разширява възможностите на устройството. Чрез Live Translation можете да превеждате съдържание в реално време във всяко приложение, а Now Brief и Now Bar предлагат персонализирана информация, съобразена с навиците и ежедневието на потребителя.

В допълнение, Flip7 впечатлява и с издръжливост. Устройството е защитено с Corning® Gorilla® Glass Victus® 2, рамката е изработена от брониран алуминий, а пантата е подсилена с двойна релса за допълнителна здравина при ежедневна употреба.

Galaxy Z Flip7512 GB се предлага в няколко модерни цвята, включително мента, мастилено синьо, коралово червено и наситено черно, като до 24 юли е достъпен с 0% лихва на лизинг за 36 месеца за 51,90 лв. и двойно повече памет с план Unlimited Ultra от А1.

**Galaxy Z Flip7 FE** е перфектното въведение в света на сгъваемите смартфони на Samsung. Моделът запазва емблематичния Flip дизайн, комбинирайки го с практичност, надеждност и отлични характеристики – включително двойна основна камера, Flex режим за снимки и оптимизиран външен дисплей за бързи действия. Устройството поддържа основните Galaxy AI функции, като ви дава възможност да се възползвате от интелигентната сила на Samsung на още по-достъпна цена. До 24 юли Galaxy Z Flip7 FE 256 GB се предлага за 41,64 лв. за 36 месеца с 0% лихва и двойно повече памет на цената на по-малката с план Unlimited Ultra от А1.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2024 г. A1 България отчита приходи от 820,9 млн. евро, а сравнимата EBITDA e 340,6 млн. евро.*

***A1 Group*** *е водещ телекомуникационен доставчик в Централна и Източна Европа с 30 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2024 година възлизат на 5,4 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*